Serdozgerîya Komare ya Amedî derheqê Komeleya Cinîyan a Rosa de tehqîqatêk dabi destpêkerdene û çarçewa tehqîqatî 22ê gulane de 18 kesî ameybî destbendkerdene. Êyê ke ameybî destbendkerdene bado ke rojêke nezaret de mendî vejîyayayî mehkeme.
Sereka Komeleya Cinîyan a Rosa Adalet Kaya, endama ronayoxe Narîn Gezgor û îdarekara komele Fatma Gultekîn, aktivîstê TJA Gulcîhan Şîmşek, hemserekê Pêroyî yo verên ê DBPyî Mehmet Arslan, endama Heyetê Rayberdişî yê HDPyî Ozleme Gunduz, hemsereka HDPyî ya Yenîşehîrî Remzîye Sizici, endamê Meclîsê Şaredarîya Rezanî Gonule Aslan û Veysî Coşkun, endama Meclîsê Şaredarîya Bajarê Pîlî yê Amedî Sevîme Coşkun, endamê HDPyî Mehmet Alî Altinkaynak, siyasetmedar û Celal Yoldaş rîyê şahîdê/a nimiteyî/e ra bi îdîaya ''endamîya rêxistene'' ameyî tepiştene.
Aktivîsta TJA Zelale Bîlgîn, endama Komeleya Cinîyan a Rosa Ayla Akat Ata, Endama Meclîsê Şaredarîya Yenîşehîrî Nevrîye Çur û Nazîre Tursun pê şertê kontrolê edlîyî û endama Meclîsê Mayanê Haştîye yê Amedî Havva Kiran bi şertê ''hepsê keyeyî'' ameyî veradayene.
